ddrg/super_eurlex huggingface dataset:
SL Uradni list Evropske unije L 313/1

SKLEP SVETA

z dne 15. novembra 2013

o podpisu Sporazuma med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy, v imenu Evropske unije

(2013/671/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 113 in 115 v povezavi s členom 218(5) in drugim pododstavkom člena 218(8) PDEU,

ob upoštevanju predloga Evropske komisije,

ob upoštevanju naslednjega:

(1) V skladu s Sklepom Evropskega sveta 2010/718/EU (1) otok Saint-Barthélemy z učinkom od 1. januarja 2012 ni več najbolj oddaljena regija Evropske unije in je pridobil položaj čezmorske države ali ozemlja iz četrtega dela Pogodbe o delovanju Evropske unije (PDEU). Francoska republika se je zavezala, da bo sklenila sporazume, ki bodo zaradi te spremembe potrebni za zaščito interesov Unije, da bi bilo med drugim zagotovljeno, da se bodo mehanizmi Direktive Sveta 2011/16/EU (2) in Direktive Sveta 2003/48/ES (3) uporabljali za ozemlje Saint-Barthélemy tudi po spremembi njegovega položaja.

(2) V skladu s pooblastilom, ki ga je Komisiji podelil Svet 20. oktobra 2011, je Komisija izpogajala Sporazum med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy (v nadaljnjem besedilu: Sporazum).

(3) Namen Sporazuma je zagotoviti, da se mehanizmi iz direktiv 2011/16/EU in 2003/48/ES, katerih namen je zlasti preprečevanje čezmejne davčne utaje in izogibanja plačilu davka, še naprej uporabljajo na ozemlju Saint-Barthélemyja kljub spremembi njegovega položaja.

(4) Sporazum bi bilo treba podpisati v imenu Unije, s pridržkom njegove poznejše sklenitve –

SPREJEL NASLEDNJI SKLEP:

Člen 1

Podpis Sporazuma med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy se odobri v imenu Unije, s pridržkom sklenitve navedenega sporazuma.

Besedilo Sporazuma je priloženo temu sklepu (4).

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

Člen 3

Ta sklep začne veljati na dan sprejetja.

V Bruslju, 15. novembra 2013 Za Svet Predsednik R. ŠADŽIUS

(1) Sklep Evropskega sveta 2010/718/EU z dne 29. oktobra 2010 o spremembi položaja otoka Saint-Barthélemy v razmerju do Evropske unije (UL L 325, 9.12.2010, str. 4).

(2) Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L 64, 11.3.2011, str. 1).

(3) Direktiva Sveta 2003/48/ES z dne 3. junija 2003 o obdavčevanju dohodka od prihrankov v obliki plačil obresti (UL L 157, 26.6.2003, str. 38).

(4) Besedilo Sporazuma bo objavljeno skupaj s sklepom o njegovi sklenitvi.
(1)

Komisija je maja 2003 sprejela sporočilo Evropskemu parlamentu in Svetu z naslovom „Izvrševanje zakonodaje, upravljanje in trgovanje na področju gozdov (FLEGT): predlog akcijskega načrta EU“, v katerem je pozvala, naj se z oblikovanjem prostovoljnih sporazumov o partnerstvu z državami proizvajalkami lesa sprejmejo ukrepi za preprečevanje nezakonite sečnje (v nadaljnjem besedilu: akcijski načrt EU). Sklepi Sveta o akcijskem načrtu so bili sprejeti oktobra 2003 (1), Evropski parlament pa je o tem sprejel resolucijo 11. julija 2005 (2).
Komisija glede na razpoložljivo dokumentacijo ter pripombe zadevnih strani meni, da fluoresenčna sijalka znamke in tipa „GW 80 455“ v svoji konfiguraciji, ki so jo, sklicujoč se na harmonizirani standard EN 60079-0:2006, analizirali švedski organi, ni izpolnjevala bistvenih zdravstvenih in varnostnih zahtev, ki so navedene v členu 3 in določene v Prilogi II k Direktivi 94/9/ES, zlasti v točkah 1.0.5 (Označevanje) in 1.0.6 (Navodila). Ta neskladnost in povezane tehnične pomanjkljivosti so pomenile resno tveganje za uporabnike, saj se nanašajo na bistvene zdravstvene in varnostne zahteve iz Priloge II k Direktivi 94/9/ES, ki jih izdelek ob upoštevanju naslednjega ni izpolnjeval:

— v zvezi z „resno kritiko“ je treba „navodila“ razlagati kot „priložena navodila“ v skladu s točko 1.0.6(a) Priloge II, ne pa na splošno kot navodila v kateri koli obliki,
(1)

Predsednik vlade Republike Niger je 1. junija 2012 visoki predstavnici Evropske unije za zunanje zadeve in varnostno politiko (v nadaljnjem besedilu: visoka predstavnica) poslal vabilo, s katerim je obenem dovolil razmestitev misije SVOP Evropske unije v Nigru ter odobril privilegije in imunitete, in sicer v prizadevanjih za učinkovito izvedbo misije na enostranski podlagi ter v pričakovanju sklenitve podrobnega sporazuma med Evropsko unijo in Republiko Niger o pravnem statusu misije in njenega osebja.
(4)

Navedena vloga v skladu s členom 5(5) in členom 17(5) Uredbe (ES) št. 1829/2003 vključuje podatke in informacije, ki so zahtevani v prilogah III in IV k Direktivi 2001/18/ES Evropskega parlamenta in Sveta z dne 12. marca 2001 o namernem sproščanju gensko spremenjenih organizmov v okolje in razveljavitvi Direktive Sveta 90/220/EGS (3), ter informacije in ugotovitve o oceni tveganja, opravljeni po načelih iz Priloge II k Direktivi 2001/18/ES. Vloga vključuje tudi načrt spremljanja učinkov na okolje v skladu s Prilogo VII k Direktivi 2001/18/ES.
(1)

Statistični podatki, ki so na voljo Komisiji, kažejo, da se je v nekaterih tretjih državah razlika med življenjskimi stroški, izmerjenimi na podlagi ponderiranja in ustreznega deviznega tečaja, od zadnje določitve ponderjev, ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretji državi, izplačane v valuti njihove države zaposlitve, povečala za več kot 5 %.
(1)

V skladu s postopkom iz člena 11(2) Direktive 2006/42/ES so danski organi Komisiji in drugim državam članicam priglasili ukrep v zvezi s stroji vrste Multione S630, ki jih proizvaja podjetje C.S.F. Srl., via Palù 6/8, 36040 Grumolo delle Abbadesse (Vicenza), Italija. V skladu z Direktivo 2006/42/ES o strojih, Direktivo Komisije 2004/108/ES (2) o elektromagnetni združljivosti in Direktivo 2000/14/ES Evropskega parlamenta in Sveta (3) o emisiji hrupa v okolje, ki ga povzroča oprema, ki se uporablja na prostem, so stroji nosili oznako CE in jih je spremljala izjava ES o skladnosti.
2.

za točko 71 (Uredba Komisije (EU) št. 378/2012) se vstavi naslednje: „72. 32012 R 0788: Izvedbena uredba Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (UL L 235, 1.9.2012, str. 8). V tem sporazumu veljajo določbe Uredbe v skladu z naslednjima prilagoditvama: (a) v členu 1 se doda naslednje: „Islandija lahko v letih 2013, 2014 in 2015 še naprej odvzema in analizira vzorce za 61 pesticidov, ki so se leta 2012 spremljali v živilih na njenem trgu.“; (b) v točki 5 Priloge II se doda naslednje: „IS 12 (*) 15 (**) NO 12 (*) 15 (**)“ “
SL Uradni list Evropske unije L 77/1

SKLEP SVETA

z dne 18. marca 2013

o stališču, ki se sprejme v imenu Evropske unije v Mednarodnem svetu za žita v zvezi s podaljšanjem Konvencije o trgovanju z žiti iz leta 1995

(2013/138/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

Konvencija o trgovanju z žiti iz leta 1995 je bila sklenjena s Sklepom Sveta 96/88/ES (1) in se je redno podaljševala za nadaljnja obdobja dveh let. Nazadnje se je podaljšala s sklepom Mednarodnega sveta za žita junija 2011 in je veljavna do 30. junija 2013. V interesu Unije je nadaljnje podaljšanje. Komisijo, ki Unijo zastopa v Mednarodnem svetu za žita, bi bilo zato treba pooblastiti, da glasuje za takšno podaljšanje –

SPREJEL NASLEDNJI SKLEP:

Člen 1

Stališče, ki se sprejme v imenu Unije v Mednarodnem svetu za žita, je glasovati za podaljšanje Konvencije o trgovanju z žiti iz leta 1995 za nadaljnje obdobje do dveh let.

Komisija se pooblasti, da navedeno stališče izrazi v Mednarodnem svetu za žita.

Člen 2

Ta sklep začne veljati na dan sprejetja.

V Bruslju, 18. marca 2013 Za Svet Predsednik S. COVENEY

(1) UL L 21, 27.1.1996, str. 47.
(3)

V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in brez poseganja v člen 4 navedenega protokola, Združeno kraljestvo ne sodeluje pri sprejetju tega sklepa, ki zanj ni zavezujoč in se v njem ne uporablja.
(10)

Ker ni dokaza o nasprotnem, je omejitev uporabe na poklicne uporabnike primeren in razpoložljiv ukrep za zmanjšanje tveganja pri odobritvi pripravkov, ki vsebujejo difenakum, v Nemčiji. To ugotovitev potrjujejo tudi argumenti, ki jih je predložila Nemčija, da je bila ugotovljena odpornost proti difenakumu pri podganah in da se predvideva, da se širi po državi. Poleg tega ima Nemčija dobro delujočo infrastrukturo usposobljenih ponudnikov obvladovanja škodljivcev in poklicnih uporabnikov z dovoljenjem, kot so kmetje, vrtnarji in gozdarji, ki so se poklicno usposabljali, kar pomeni, da predlagana omejitev ne ovira preprečevanja okužb.
(2)

V Sklepih Evropskega sveta iz Göteborga z dne 15. in 16. junija 2001 so bila ustanovljena vodilna načela in modalitete o sodelovanju tretjih držav pri policijskih misijah. Svet je 10. decembra 2002 odobril dokument z naslovom „Posvetovanja in modalitete o sodelovanju držav nečlanic EU pri operacijah civilnega kriznega upravljanja EU“, v katerem je podrobno določena ureditev za sodelovanje tretjih držav pri operacijah civilnega kriznega upravljanja, vključno z vzpostavitvijo odbora prispevajočih držav.
(2)

Družba Chia Company je 14. aprila 2011 pri pristojnih organih Združenega kraljestva vložila zahtevek za razširitev uporabe semena oljne kadulje kot nove živilske sestavine. Zaprosila je zlasti za odobritev uporabe do 10 % semen oljne kadulje v nekaterih kategorijah živil in prodajo predpakiranih semen oljne kadulje s priporočljivim dnevnim vnosom do 15 g.
(3)

Prvotni seznam in nadaljnjih šest posodobljenih seznamov območij v borealni biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbami 2005/101/ES (2), 2008/24/ES (3), 2009/94/ES (4), sklepoma 2010/46/EU (5) in 2011/84/EU (6) ter izvedbenima sklepoma 2012/11/EU (7) in 2013/27/EU (8). Na podlagi členov 4(4) in 6(1) Direktive 92/43/EGS zadevna država članica čim prej in najpozneje v šestih letih s seznama območij, pomembnih za Skupnost, v borealni biografski regiji določi območja za posebna ohranitvena območja ter opredeli prednostne naloge za ohranjanje teh območij in potrebne ohranitvene ukrepe.
SL Uradni list Evropske unije C 359/2

SKLEP SODIŠČA

z dne 19. novembra 2013

o praznikih in dela prostih dneh ter sodnih počitnicah

2013/C 359/02

SODIŠČE JE –

ob upoštevanju člena 24(2), (4) in (6) Poslovnika,

ker je treba na podlagi te določbe določiti seznam praznikov in dela prostih dni ter datume sodnih počitnic –

SKLENILO:

Člen 1

Dela prosti dnevi in prazniki v smislu člena 24(4) in (6) Poslovnika so:

— novo leto,

— velikonočni ponedeljek,

— 1. maj,

— vnebohod,

— binkoštni ponedeljek,

— 23. junij,

— 15. avgust,

— 1. november,

— 25. december,

— 26. december.

Člen 2

Med 1. novembrom 2013 in 31. oktobrom 2014 so sodne počitnice v smislu člena 24(2) in (6) Poslovnika:

— božič 2013: od ponedeljka, 16. decembra 2013, do vključno nedelje, 5. januarja 2014,

— velika noč 2014: od ponedeljka, 14. aprila 2014, do vključno nedelje, 27. aprila 2014,

— poletje 2014: od petka, 18. julija 2014, do vključno nedelje, 31. avgusta 2014.

Člen 3

Ta sklep začne veljati na dan objave v Uradnem listu Evropske unije.
(1)

V prvem in četrtem pododstavku člena 3(3) Protokola (št. 36) o prehodni ureditvi, priloženega Pogodbi o Evropski uniji in Pogodbi o delovanju Evropske unije, je določeno, da lahko član Sveta do 31. oktobra 2014 zahteva, da se, kadar Svet sprejema akt s kvalificirano večino, preveri, ali države članice, ki tvorijo to kvalificirano večino, predstavljajo najmanj 62 % celotnega prebivalstva Unije.
(3)

Z Odločbo Sveta 2007/441/ES (2) je Italija dobila dovoljenje, da pravico do odbitka davka na dodano vrednost (DDV) na izdatke za motorna cestna vozila, ki se ne uporabljajo izključno za poslovne namene, omeji na 40 %. V Odločbi 2007/441/ES je tudi določeno, da zasebna raba navedenih vozil, za katero velja omejitev pravice do odbitkov v skladu z navedeno odločbo, ne šteje za opravljanje storitev za plačilo. Poleg tega Odločba 2007/441/ES vsebuje opredelitve vozil in izdatkov, za katere se uporablja navedena odločba, ter seznam vozil, ki so izrecno izključena iz njenega področja uporabe. Odločba 2007/441/ES je bila spremenjena z Izvedbenim sklepom Sveta 2010/748/EU (3), ki določa 31. december 2013 kot datum poteka veljavnosti.
(1)

Direktiva 2000/60/ES v členu 4(1)(a)(ii) določa, da države članice varujejo, izboljšujejo in obnavljajo vsa telesa površinske vode, da dobro stanje površinske vode dosežejo najkasneje 15 let po začetku veljavnosti Direktive, pri čemer se upoštevajo nekatera odstopanja v skladu z določbami iz Priloge V k Direktivi. Direktiva 2000/60/ES v členu 4(1)(a)(iii) določa, da države članice varujejo in izboljšujejo vsa umetna in močno preoblikovana vodna telesa ter tako dosežejo dober ekološki potencial in dobro kemijsko stanje površinske vode najkasneje 15 let po začetku veljavnosti Direktive, pri čemer se upoštevajo nekatera odstopanja v skladu z določbami iz Priloge V k Direktivi. V skladu z oddelkom 1.4.1(i) Priloge V k Direktivi 2000/60/ES se v zvezi z umetnimi in močno preoblikovanimi vodnimi telesi navajanje ekološkega stanja razume kot navajanje ekološkega potenciala.
4.

člen 14 se nadomesti z naslednjim: „Člen 14 Finančna ureditev 1. Referenčni finančni znesek za kritje odhodkov, povezanih z misijo, med 15. septembrom 2010 in 14. septembrom 2011 je 26 600 000 EUR. Referenčni finančni znesek za kritje odhodkov, povezanih z misijo, med 15. septembrom 2011 in 14. septembrom 2012 je 23 900 000 EUR. Referenčni finančni znesek za kritje odhodkov, povezanih z misijo, med 15. septembrom 2012 in 14. septembrom 2013 je 20 900 000 EUR. Referenčni finančni znesek za kritje odhodkov, povezanih z misijo, med 15. septembrom 2013 in 14. decembrom 2014 je 26 650 000 EUR. 2. Vsi odhodki se upravljajo v skladu s pravili in postopki, ki se uporabljajo za splošni proračun Evropske unije. 3. Državljani tretjih držav, gostujoče države in sosednjih držav se lahko prijavljajo na javne razpise za sklenitev pogodb. Ob upoštevanju odobritve Komisije lahko vodja misije sklepa tehnične dogovore z državami članicami, sodelujočimi tretjimi državami in drugimi mednarodnimi akterji za naročanje opreme, storitev in prostorov za EUMM Georgia. 4. EUMM Georgia je odgovorna za izvajanje proračuna misije. V ta namen misija podpiše sporazum s Komisijo. 5. EUMM Georgia je odgovorna za vse terjatve in obveznosti, ki nastanejo pri opravljanju mandata od 15. septembra 2013, z izjemo vseh terjatev, ki se nanašajo na hujše kršitve vodje misije, za katere je odgovoren vodja misije. 6. Pri finančni ureditvi se upoštevajo struktura poveljevanja, določena v členih 5, 6 in 9, ter operativne potrebe EUMM Georgia, vključno z združljivostjo opreme in interoperabilnostjo njenih enot. 7. Odhodki so upravičeni od datuma začetka veljavnosti tega sklepa.“;
3.

člen 9 se nadomesti z naslednjim: „Člen 9 Finančna ureditev 1. Referenčni finančni znesek za kritje odhodkov, povezanih z misijo v obdobju od 1. oktobra 2010 do 30. septembra 2011, je 12 600 000 EUR. Referenčni finančni znesek za kritje odhodkov, povezanih z misijo v obdobju od 1. oktobra 2011 do 30. septembra 2012, je 13 600 000 EUR. Referenčni finančni znesek za kritje odhodkov, povezanih z misijo v obdobju od 1. oktobra 2012 do 30. septembra 2013, je 11 000 000 EUR. Referenčni finančni znesek za kritje odhodkov, povezanih z misijo v obdobju od 1. oktobra 2013 do 30. septembra 2014, je 8 455 000 EUR. 2. Vsi odhodki se upravljajo v skladu s postopki in pravili, ki se uporabljajo za splošni proračun Unije. Državljani tretjih držav se lahko prijavljajo na javne razpise za sklenitev pogodb. Pod pogojem odobritve Komisije lahko misija z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUPOL RD Congo. 3. EUSEC RD Congo je odgovorna za izvajanje proračuna misije. V ta namen misija podpiše sporazum s Komisijo. 4. EUSEC RD Congo je odgovorna za vse terjatve in obveznosti, ki nastanejo pri opravljanju mandata od 1. oktobra 2013, z izjemo kakršnih koli terjatev, ki se nanašajo na hujše kršitve vodje misije, za katere je odgovoren vodja misije. 5. Pri finančni ureditvi se upoštevajo struktura poveljevanja, določena v členih 5 in 7, ter operativne potrebe EUSEC RD Congo, vključno z združljivostjo opreme in interoperabilnostjo njenih enot. 6. Odhodki so upravičeni od datuma začetka veljavnosti tega sklepa.“;
(1)

Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (2) določa pravila za uvoz v Unijo pošiljk mesnih izdelkov ter pošiljk obdelanih želodcev, mehurjev in črev ter njihov tranzit in skladiščenje v Uniji, kakor so opredeljena v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3).
(2)

Glede na pristop Hrvaške k Evropski uniji in glede na to, da se bo njena nacionalna centralna banka (NCB), Hrvatska narodna banka, 1. julija 2013 vključila v Evropski sistem centralnih bank, Sklep ECB/2013/17 z dne 21. junija 2013 o odstotnih deležih nacionalnih centralnih bank v ključu za vpis kapitala Evropske centralne banke (3) določa ključ za vpis kapitala ECB (v nadaljnjem besedilu: kapitalski ključ) v skladu s členom 29.1 Statuta ESCB in z učinkom od 1. julija 2013 uvaja nove ponderje, ki so določeni za vsako centralno banko Unije v kapitalskem ključu (v nadaljnjem besedilu: ponderji v kapitalskem ključu).
(3)

Direktiva 2003/85/ES določa minimalne nadzorne ukrepe, ki se uporabijo v primeru izbruha slinavke in parkljevke katerega koli tipa virusa. Navedena direktiva določa tudi nekatere preventivne ukrepe za povečanje ozaveščenosti in pripravljenosti pristojnih organov in kmečkega prebivalstva na slinavko in parkljevko. Direktiva 2003/85/ES med drugim določa tudi, da države članice pripravijo načrt ukrepov, v katerem podrobno opredelijo nacionalne ukrepe, potrebne za ohranjanje visoke ravni ozaveščenosti in pripravljenosti na slinavko in parkljevko ter ukrepov za varovanje okolja, ki se izvajajo v primeru izbruha navedene bolezni.
(2)

Svet je podrobno pregledal seznam oseb iz prilog II in III k Sklepu 2012/285/SZVP, za katere se uporabljajo členi 1(1)(b), 2(1) in 2(2) navedenega sklepa. Sklenil je, da bi bilo treba za osebe iz prilog II in III k Sklepu 2012/285/SZVP še naprej uporabljati posebne omejevalne ukrepe, določene v navedenem sklepu.
(6)

Po podatkih, ki so jih malteški organi sporočili aprila 2013, je javnofinančni primanjkljaj Malte v letu 2012 dosegel 3,3 % BDP in tako presegel referenčno vrednost 3 % BDP. Komisija v poročilu po členu 126(3) PDEU ugotavlja, da je bil primanjkljaj blizu referenčne vrednosti 3 % BDP, vendar preseganje referenčne vrednosti ne more veljati za izjemno v smislu PDEU ter Pakta za stabilnost in rast. Zlasti je treba poudariti, da ni posledica resnega upada gospodarske rasti v smislu PDEU ter Pakta za stabilnost in rast. V letih 2010 in 2011 je bila realna rast BDP v povprečju višja od 2 % na letni ravni in je tako presegala potencialno rast. Predhodni podatki o BDP, ki jih je 11. marca 2013 objavil nacionalni statistični urad, kažejo, da se je gospodarska rast leta 2012 upočasnila, vendar je ostala pozitivna in je znašala 0,8 %. Ocenjuje se, da je proizvodna vrzel po letu 2011, ko je bila pozitivna, leta 2012 postala rahlo negativna. Načrtovana prekoračitev referenčne vrednosti ne more veljati za začasno. Na podlagi napovedi služb Komisije iz pomladi 2013 naj bi se primanjkljaj leta 2013 povečal na 3,7 % BDP in leta 2014 dosegel 3,6 % BDP. Merilo glede primanjkljaja, določeno v PDEU, ni izpolnjeno.
(9)

Vendar na območju severnega Tihega oceana ni nobene postaje GSS. Ker bi bilo nujno treba pokriti tudi to območje, bi bilo treba tam vzpostaviti postajo GSS, in sicer na belgijskem veleposlaništvu v Tokiu na Japonskem, če bodo študije zmogljivosti to potrdile.
(1)

Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (2) določa pravila za uvoz pošiljk mesnih izdelkov, obdelanih želodcev, mehurjev in črev v Unijo ter njihov tranzit skozi Unijo in skladiščenje v Uniji, kakor je opredeljeno v Uredbi (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (3).
(7)

Komisija je 29. oktobra 2004 sprejela predlog direktive o spremembi Direktive 77/388/EGS, ki je zdaj Direktiva 2006/112/ES, za poenostavitev obveznosti glede davka na dodano vrednost, ki vključuje uskladitev kategorij izdatkov, za katere se lahko uporabljajo izključitve pravice do odbitka. Na podlagi navedenega predloga se lahko izključitev pravice do odbitka uporabi za motorna cestna vozila. Zato je primerno omejiti obdobje uporabe tega sklepa do začetka uporabe predlagane direktive. Vendar je treba določiti poseben datum izteka dovoljenja, ki se uporablja v primeru, če predlagana direktiva do takrat še ne začne veljati, saj bo treba ponovno pregledati dovoljenje in odstotek splošne razdelitve med poslovno in neposlovno rabo.
(1)

V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro (v nadaljnjem besedilu: NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Standardni pogoji, po katerih so ECB in NCB pripravljene skleniti kreditne posle, vključno z merili za ugotavljanje primernosti zavarovanja za namene kreditnih poslov Eurosistema, so določeni v Prilogi I k Smernici ECB/2011/14 z dne 20. septembra 2011 o instrumentih in postopkih denarne politike Eurosistema (1).
(1)

Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (2) določa seznam tretjih držav ali delov tretjih držav, iz katerih je dovoljen uvoz mesnih izdelkov in obdelanih želodcev, mehurjev in črev v Unijo, ter določa obdelave za nadzor tveganj za zdravstveno varstvo živali, povezanih s takšnim uvozom.
(3)

Na latvijskem trgu lesa še vedno prevladujejo majhne lokalne družbe in posamezni dobavitelji. Narava trga in vključenih podjetij je pripeljala do davčnih goljufij, ki jih davčni organi težko nadzorujejo. Da bi se lahko spoprijela s temi goljufijami, je Latvija v zakon o DDV vključila posebno določbo, ki predpisuje, da je pri poslih z lesom oseba, ki mora plačati davek, tista, za katero se opravi obdavčljiva dobava blaga ali storitev. Ta določba odstopa od člena 193 Direktive 2006/112/ES, ki določa, da je v okviru notranjega sistema davčni zavezanec, ki dobavlja blago ali opravlja storitve, običajno zavezan k plačilu davka.